Leierontwikkeling Leierakademie Leieridentifisering Leiersberaad VLR-Opleiding Jeugberaad Fotogallery Inligting Inskrywingsvorm Jeugberaad terugvoer Leiersimposium Fotogallery Inligting Inskrywingsvorm Postmatriek Aansoekvorm Brosjure Fotogallery Hoe skryf ek in? Kalender Nuusbriewe Postmatriek terugvoer Onderwysers Fotogallery Hoop vir Opvoeders Hoop vir opvoeders Leiers van Hoop Loer hier AbbAsorg Jeuginstituut brosjure Nuusvrystellings Kontak ons Kontakvorm Laerskoolleiers by ATKV-Jeugleiersimposium toon groot belofte ATKV-Jeugleiersimposium rus leiers toe Jeugleiersimposiums 2012 ATKV-Jeugleiersimposium 2012 inligting Jeugberaad terugvoer ATKV
By die Afrikaanse Taal- en Kultuurvereniging is taal en kultuur die as waar alles om draai Lees meer
KOM SKITTER SAAM IN AFRIKAANS! Die ATKV is die Afrikaanse kultuurtuiste vir almal in Suid-Afrika. Lees meer
In sommige van die mooiste dele van ons land, omring deur kultuurskatte, historiese erfgoed Lees meer
Die ATKV-Jeugleiersimposium vir Laerskoolleiers het vanaf 4-7 Desember by ATKV-Goudini Spa plaasgevind, dit is die eerste keer dat hierdie simposium in die Wes-Kaap aangebied word.
Volgens me. Mercia Eksteen, kursusleier van die ATKV-Jeugleiersimposium, is ons land se toekoms veilig as dit in die hande is van sulke goed gemanierde kinders.
"Wat my verskriklik opgeval het is die kinders se dissipline. Hulle was vreeslik ontvanklik vir kennis en inligting; hulle kyk uit vir mekaar en doen moeite om mekaar te help.
"Verder is hulle baie bewus van wat in hul gemeenskappe aangaan. Leano Olifant van Riverview Primêr in die Paarl se droom is dat sy skool met net belangrike goed besig sal wees. Hy wil sy maats ook leer om weg te bly van vriende wat rook, "want dit kan maak dat jy ook by die bendes aansluit."
"Goeie maniere is om mense te respekteer dan sal hulle jou ook respekteer. Die lewe is woes daar buite. Jy kan nie vir groot mense sê 'djy' nie, hulle moet vir jou voorrsê.
"Verder is dit verkeerd dat die mansmense die vroumense so slaan. Die mans se plig is eintlik om vir die vroumense te werk. As ek president was, sou ek al die mans bymekaar roep om vir hulle te sê hulle moet ophou," het hy gesê.
Roahl Dekker van Esselenpark primêr in Worcester het onderneem sy hart oop te maak vir "tjommies wat aspris raak."
"As hulle hartseer is oor sake sleg is by die huis, sal ek met hulle gesels. Ons help mekaar as party kinders hartseer is.
"Ek wil hê dat kinders baie meer respek moet hê. Dis een van die belangrikste faktore in die lewe. Vir my is bendegeweld een van grootste misdade in ons gemeenskap. Dit begin alles by respek. As jy nie respek by jou huis het nie, doen jy jou eie dinge. Jy tik en word deel van 'n bende. Jy kan selfs in die tronk beland.
"Soms kan jy sommer sien dat iemand met 'n swaar gemoed by die skool aankom. Dan haal hulle dit sommer op 'n mens uit, omdat hulle aandag soek wat hulle nie by die huis kry nie. Ek probeer om te vra hoe dit gaan en of ek kan help."
Volgens Eksteen lug die kinders hul opinies baie maklike as wat ek kon doen toe ek so oud soos hulle was. Hulle is bewus van hul opinies en nie bang om dit te sê nie. 'n Mens kan maar na hulle luister, hulle weet iets van alles! En hulle heg waarde aan dinge wat werklik saak maak."
Leano Olifant van Riverview Primêr in die Paarl, Elmari van der Westhuizen van Laerskool Worcester-Oos en Roahl Dekker van Esselenpark Primêr in Worcester.
Opgesit deur adele op 11 Desember, 2012
ATKV-Jeugleiersimposium rus leiers toe
Ons jong mense is nog positief oor die toekoms, maar die realiteit van Suid-Afrika se uitdagings lê swaar op hul gemoed, meen jeugleiers wat die ATKV se simposium vir senior hoërskoolleiers verlede week by ATKV-Goudini Spa in Worcester bygewoon het.
Die oogmerk van die simposium is om hoof- en onderhoofleiers toe te rus om hul laaste skooljaar beter te hanteer. Leerders van skole in Queenstown tot Walvisbaai het die simposium bygewoon.
"Ons kyk na hul vaardighede, en help hulle om hul blindekolle te identifiseer," sê mnr. Ben Ferreira, Senior Bestuurder: Jeug-, Onderwys- en Taalaangeleenthede van die ATKV.
"Oor die jare het ons gesien die tieners is toenemend uitgebrand. Hulle ervaar geweldige druk om te presteer. Ons probeer hulle help om hierdie druk te hanteer deur opleiding te bied wat die kinders nie by skole ontvang nie."
Die simposium fokus op leerders se selfkennis, konflikhantering in 'n groep en om as 'n span in hul skool 'n visie te hê. Ferreira meen dat tieners baie druk ervaar weens die politieke situasie in die land.
"Die leerders is nie mismoedig nie. Tog is hulle baie bewus van sake soos die plaasopstande, en dit het hulle onrustig gemaak. Ons het leerlinge hier by die simposium wat dae lank weens die stakings nie kon skoolgaan nie.
Antoinette Pepler van Hoërskool Hangklip in Queenstown voel dat tieners hul ambisie verloor het.
"Daar is so 'n verskeidenheid van dinge om te doen na skool, dat 'n mens verward raak en nie weet wat om te doen nie. Dit is moeilik om te weet of ek oor 20 jaar van my werk gaan hou.
"Tieners is ook baie negatief oor die land. Ek is bang vir my toekoms. Matriek-wees laat my besef dat ek groot word en besluite vir myself moet neem. Daar is nie meer 'n veiligheidsnet nie. Maar ek glo ons moet positief wees en terug gaan skool toe. Ons moet positiewe leiers wees wat 'n voorbeeld stel, en daar wees vir mekaar."
Sebastian Dorrington van Hoërskool Porterville vind dat hy spesifieke vaardighede moet ontwikkel, sodat hy die uitdagings wat op hom wag kan hanteer.
"Ons gaan in ongemaklike situasies beland, maar ons moet eienskappe ontwikkel, soos te leer om positiewe dinge raak te sien wanneer die realiteit jou tref."
Lana Cilliers van Hoërskool Swellendam sien dat al hoe meer tieners hul skoolloopbaan kortknip.
"Al meer kinders verlaat die skool, en dit is nie altyd omdat hulle druip nie. Tienerswangerskappe neem toe. As dit so aangaan, is dit vir my 'n uitdaging om hoopvol te bly. Dis baie hartseer."
Vir Johann Gouws van Hoërskool Waterkloof lê die antwoord in sy geloof.
"Daar is al meer kinders wat God se liefde begin ervaar. Hulle besef dat daar Iets groters is as die probleme daar buite. Ons moet bid vir vrede, terwyl ons probleme uitpraat."
Ander leerders, soos Mariette Jansen van Rensburg van Hoërskool Vredenburg, glo dat die landsituasie hul raak, maar dat dit nog nie hul probleem is nie. Hul fokus dus om hulself voor te berei op matriek en die studentelewe.
"Ek wil 'n leier wees wat 'n verskil maak. Ek wil mense dien en lei deur my voorbeeld," sê sy.
Alle plekke is nou vol bespreek vir die ATKV-Jeugleiersimposiums 2012.
Die inskrywings + betalings wat nou ontvang word, word op 'n waglys geplaas sou daar enige kansellasies inkom.
Opgesit deur adele op 8 November, 2012
ATKV-Jeugleiersimposium 2012 inligting
Die Jeugleiersimposium word aangebied vir die verkose Graad 6 en Graad 11 hoofleiers wat vir die volgende jaar verkies is. Al is hul termyne reeds aan die gang, wil ons hulle help, verder bemagtig sodat die leiers hul leierskaprolle met sukses kan vervul en die jaar pak, sonder om die akademie te verwaarloos. Skole word uitgenooi om die senior lede (hoofleiers) van die VLR / leerlingraad na die ATKV-Jeugleiersimposium te stuur, die datums vir die simposiums is soos volg: Lees meer …
Opgesit deur adele op 7 Augustus, 2012
ATKV Jeugberaad Kamp: 9 Julie 2012 – 12 Julie 2012
Hiermee wil ek, Amor Phillipson van Hoërskool Overkruin te Pretoria, die ATKV uit die diepte van my hart bedank vir die geleentheid om die ATKV Jeugberaad kamp van 2012 te kon bywoon. Lees meer …